અહીં તાઇવાન કરતાં ચીન અને ઇરાન કરતાં અમેરિકા સાથેના સંબંધો વધારે અગત્યના છે તેવી ભારતની વિદેશ નીતિ વ્યવહારુ બની છે તેમ પણ કહી શકાય. ઇરાનને અન્ય રીતે ભારત રાજી રાખી શકે છે. એ જ રીતે તાઇવાન સાથે ભારત આડકતરી રીતે સંબંધો રાખી શકે છે. દાખલા તરીકે ગયા વર્ષે જ તાઇવાન સાથે ઔદ્યોગિક સહકાર માટેના કરાર કરાયા છે, જે હજી પણ ચાલતા રહેશે. ઇરાનમાં ચાબહર બંદર ભારત બાંધી રહ્યું છે. ભારત અમેરિકા સાથે ચર્ચા કરીને બંદરનું કામકાજ ચાલતું રહે તે માટે બાર્ગેઇનિંગ કરી શકે છે. બંદર બાંધવાના બહાને ઇરાનને ભારત મદદરૂપ થઈ શકે છે.